સુધરાઈનું કહેવું છે કે પાણી, ઇલેક્ટ્રિસિટી, સિવરેજ લાઇન, ટેલિફોનના કેબલ, પાઇપ્ડ ગૅસ આ બધી સુવિધાના કેબલ અને પાઇપલાઇન અન્ડરગ્રાઉન્ડ હોવાથી કોઈ પણ સમસ્યામાં ફૉલ્ટ આવે એટલે એને સૉલ્વ કરવા રોડ ખોદવા પડે છે. લોકોને હેરાન ન થવું પડે એ માટે અમે અમારાથી બનતી કોશિશ કરતા જ હોઈએ છીએ. એક સમસ્યા પૂરી થાય એ પહેલાં જ ફરી બીજી કોઈ સમસ્યા ઊભી થાય છે, જેને લીધે રિપેરિંગનું કામ સતત ક્યાંક ને ક્યાંક ચાલુ જ હોય છે.